olge tervitatud ameerika  vabastajate väed  tore et tulite  ja tulistasite    kolmanda aastatuhande  saluut jäi küll veidi  hiljaks aga  parem täna  naiste ja laste  pihta kui  päris mööda    head ameerika sõdurid  palun tapke ka  mõned  kommunistid  ja kapitalistid  kes meid moskvale  maha müüsid  ja kogu selle  sita kokku keerasid    need on rikkurite eraarmeed  mis siin märatsevad  ja vene nuhid kes ässitavad  aga nad kardavad napalmi  palun tehke seda    eesti haritlased  ootasid teid juba ammu  sest rahvuslased ja  eurooplased  piinasid meid  ja olid ilged koonrid    olge tervitatud ameerika  vabastajate väed  mu pangaarve number  on tätoveeritud  parema kaenla alla    tore et tulite eestisse  ja tõite kaasa lääne  väärtuse demokraatia  ja otsustava pöörde  vennatapusõtta  kus villu ei  tunne jannot    olge tervitatud ameerika  vabastajate väed  lööks kulpi  kui poleks  seotud käed    me palume kergemat  karistust arvo pärdile  jaan krossile ja  doris karevale  sest nad ei teadnud  mida nad teevad    muidugi  nad teenisid  korrumpeerunud  režiimi ja ürod  kui südames ajasid  nad hollivuudi asja  ning õõnestasid seest  poolt eesti kultuuri  rahvast ja riiki    kuhu ma pean alla  kirjutama et olen  neeger juut või pederast    tänan teid kogu südamest      pärnu  22.09.06